CELEX: C2005/229/09
Language: et
Date: 2005-09-17 00:00:00
Title: Kohtuasi C-253/05: Euroopa Ühenduste Komisjoni 15. juuni 2005. aasta hagi Madalmaade Kuningriigi vastu

17.9.2005   
            
            
               ET
            
            
               Euroopa Liidu Teataja
            
            
               C 229/4
            
         Euroopa Ühenduste Komisjoni 15. juuni 2005. aasta hagi Madalmaade Kuningriigi vastu
   (Kohtuasi C-253/05)
   (2005/C 229/09)
   Kohtumenetluse keel: hollandi
   Euroopa Ühenduste Komisjon esitas 15. juunil 2005 Euroopa Ühenduste Kohtule hagi Madalmaade Kuningriigi vastu. Hageja esindajad on Minas Konstantinidis ja Pieter Van Nuffel.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et Madalmaade Kuningriik on rikkunud Euroopa Parlamendi ja nõukogu 20. detsembri 1994. aasta direktiivi 94/62/EÜ pakendite ja pakendijäätmete kohta (1) artiklist 18 tulenevaid kohustusi, kuna ta tegi Convenant Verpakkingen III (pakendamiseeskirjad) kaudu takistusi teistest liikmesriikidest pärinevate ja osutatud direktiivi olulistele nõuetele vastavate joogipakendite turuleviimiseks Hollandis;
            
         
               —
            
            
               mõista kohtukulud välja Madalmaade Kuningriigilt.
            
         Õiguslikud alused ja peamised argumendid
   Hollandi õigusakt sisaldab ilmselget piirangut teistes liikmesriikides juba turuleviidud ühekordselt kasutatavas plast- või klaaspakendis õlle, karastusjookide ja vee ühendusesiseseks turustamiseks. Komisjon on seisukohal, et see kaubavahetuse piirang on vastuolus direktiivi 94/62 artikliga 18, mille kohaselt “[l]iikmesriigid ei takista käesoleva direktiivi sätetele vastavate pakendite turuleviimist oma territooriumil”.
   Eeldatakse, et teises liikmesriigis turuleviidud pakend vastab kõnealuse direktiivi olulistele nõuetele, selle ringlust siseturul ei ole seega lubatud takistada.
   
      (1)  EÜT L 365, lk 10.